OpenLLM-France/wikimedia huggingface dataset:
# Antoñanako harresiak

Antoñanako harresiak Arabako Kanpezuko udaleko Antoñana herrian dagoen gortoleku egitura historikoa da. Harresiak Erdi Arokoak, XV. mendekoak dira, gotiko estilokoak. Denborarekin etxeak harresietan integratu ziren gaur egungo irudia sortu arte. Kultura ondasun nabariaren deklarazioa dute. Nahiko ondo kontserbatuta dago.

## Historia

Herria Antso VI.a Nafarroakoak sortu zuen 1182an. Toki estrategikoa zen eta aurretik gotorleku bat zegoen bertan. 1239an Alfontso VIII.a Gaztelakoak hartu zuen. Harresien inguruko informazioa, dena dela, XV. mende arte ez da aurkitu. Pentsatzekoa da herria sortu eta laster hasiko zirela hau gotortzeko lanak.

## Deskribapena

Harresia egitura laukizuzena da, iparraldetik hegoaldera orientatuta. Harresien aztarnak etxeetan integratu dira, multzo bat osatuz; ondorioz, toki askotan leihoak eta balkoiak ireki egin dira. Mendebaldean Ega ibaia dago, babes erretenaren funtzioa betetzen zuena. Ekialdean aztarna gutxi batzuk gelditzen dira, bestetik. Iparraldean dorre handi bat dago, dorretxea, gotorlekua ixten zuena.
Harresiaren garaiera 5 metrotik 12 metrotara doa. Lodiera 1,30 metrokoa da. Herrian sartzeko bi atari zeuden baina bakarrik hegoaldekoa gelditzen da.

## Iruditegia

* Etxeak harresietan integratu dira.
* Pasabide bat.
* Kanpoko ikuspegia.
* Kanpoko ikuspegia.

## Erreferentziak

* ↑ http://www.euskadi.eus/app/ondarea/eraikita-ondarea/harresia/harresia/campezo-kanpezu/antonana/fichaconsulta/27431&origen=MOSAICO&pagina=1
* ↑ https://www.castillosdeespaña.es/es/content/recinto-amurallado/muralla-de-antonana
* ↑ http://www.euskonews.eus/0497zbk/gaia49707es.html

## Kanpo estekak

* Informazio turistikoa.
* (Gaztelaniaz):Castillos.net webguneko informazioa.
* Datuak: Q43119340
* Multimedia: Walls of Antoñana / Q43119340
# Ameriketako Estatu Batuetako Kongresuko Urrezko Domina

Ameriketako Estatu Batuetako Kongresuko Urrezko Domina Ameriketako Estatu Batuetako Kongresuak emandako sari bat da, eta, Askatasunaren Domina Presidentzialarekin batera, Ameriketako Estatu Batuetako sari zibil gorena. Sari hau Estatu Batuen segurtasun, oparotasun edo interes nazionalaren izenean zerbitzu nabarmenen bat egin duen pertsonari ematen zaio. Ez dago zertan estatubatuar nazionalitatekoa izan beharrik.
Urrezko Dominak zein Askatasunaren Domina Presidentzialak, orokorrean, ospe maila bera dute, Urrezko Domina askoz gehiago eman diren arren. Bien arteko ezberdintasun nagusia Askatasunaren Domina Estatu Batuetako presidenteak berak, botere betearazleak ematen duela da, Kongresuko Urrezko Domina Kongresuak, botere legegileak ematen duen bitartean.
Arau bezala, Kongresuko legedian, Urrezko Domina bat emateko Senatuko eta Ordezkarien Ganberako kideen bi herenen babesa behar izango dela zehazten da.
Estatu Batuetako Txanpon Etxeak fabrikatzen du espezifikoki Urrezko Domina, pertsona eta honek egin duen lorpena omenduz. Beraz, itxuraz, domina bakoitza ezberdina da, eta ez dago Kongresuko Urrezko Domina baten diseinurako inongo araurik. Gainera, Kongresuko Urrezko Dominak ez erakusgarritzat hartzen dira, hau da, ez direla uniforme batean edo beste jantzi batzuetan erabiltzeko eginak, baizik eta garaikur bezala ematen direla. Ohikoa da domina hauen brontzezko bertsioak aurkitzea, oroigarri bezala.
Kongresuko Urrezko Dominak ez du inongo zerikusirik Ohorezko Dominarekin, borrokan ausardia handia erakutsi duten estatubatuar militarrentzako dena. Antzeko izena duen beste sari bat Kongresuko Espazio Ohorearen Domina da (Congress Space Medal of Honor), NASAk aurkeztua, espazioaren esplorazioan Estatu Batuen misioan ekintza nabarmen bat egiteagatik ematen dena.

## Kanpo estekak

* Datuak: Q721743
* Multimedia: Congressional Gold Medals / Q721743
# Ameriketako Estatu Batuetako Konstituzioaren Sinatzea (margolana)

Ameriketako Estatu Batuetako Konstituzioaren Sinatzea, Howard Chandler Christy margolariak 1940an eginiko olio-pintura da. Pinturak, Ameriketako Estatu Batuetako Konstituzioa sinatzeko, Independence Hall-ean 1787ko irailaren 17an, antolaturiko Filadelfiako konbentzioa irudikatzen du.

## Erreferentziak

* ↑ «Signing of the Constitution | Architect of the Capitol» www.aoc.gov (Noiz kontsultatua: 2022-04-21).

## Kanpo estekak

* Datuak: Q2701637
# Ameriketako Estatu Batuetako Indar Armatuen misioak

Ameriketako Estatu Batuetako Indar Armatuek hainbat misio eta base militar dituzte atzerrian.

## Oraingo misioak

* Irak: 50.500 soldadu inguruko misioa.
* Afganistan: 98.250 soldaduko misioa.
* Kenya
* Egipto
* Djibuti
* Hego Korea
* Japonia
* Filipinak
* Diego Garcia
* Indonesia
* Singapur
* Thailandia
* Malaysia
* Australia
* Marshall Uharteak
* Zeelanda Berria
* Espainia
* Alemania
* Italia
* Grezia
* Norvegia
* Suedia
* Frantzia
* Polonia
* Erresuma Batua
* Turkia
* Belgika
* Portugal
* Herbehereak
* Bahrain
* Qatar
* Oman
* Kuwait
* Arabiar Emirerri Batuak
* Kuba
* Saint Helena
* Kolonbia
* Antigua eta Barbuda
* Holandarren Antillak

## Kanpo estekak

* Datuak: Q3456245
# Ameriketako Estatu Batuetako Itsas Armada

Ameriketako Estatu Batuetako Itsas Armada edo ingelesez United States Navy, Ameriketako Estatu Batuetako Indar Armatuak osatzen dutenaren armadetako bat da. Honen helburuak, itsas-eremu estatubatuarrak zaintzea, segurtasun nazionala eta nazioarteko misioetan bakea mantentzea dira. Munduko itsas armadarik handienetakoa da 332.000 pertsona baino gehiagorekin.

## Ikus, gainera

* Ameriketako Estatu Batuetako Indar Armatuak
* Ameriketako Estatu Batuak

## Kanpo estekak

* Lehor Armadaren webgunea (Ingelesez)
* Erreklutamendurako webgunea (Ingelesez)
* Datuak: Q11220
* Multimedia: United States Navy / Q11220
# Ameriketako Estatu Batuetako Justizia Saila

Ameriketako Estatu Batuetako Justizia Sailak herrialdeko justiziari lotutako edozein arlotan lan egiten du. Bai Auzitegietan, bai Fiskaltzan ere. DOJ akronimoaz ere ezagutzen da. Departamentu honen burua, Ameriketako Estatu Batuetako Fiskal Nagusia da, eta une honetan kargu hori Merrick Garlandek betetzen du.

## Antolaketa
### Zuzendaritza

* Fiskal Nagusia
* Bigarren Fiskal Nagusia
* Hirugarren Fiskal Nagusia
* Abokatu Nagusia

### Dibisioak

* Konpetentzia Dibisioa
* Dibisio Zibila
* Eskubide Zibilen Dibisioa
* Dibisio Kriminala
* Ingurugiro eta Baliabide Naturalen Dibisioa (ENRD)
* Justizia Zuzendaritza Dibisioa (JMD)
* Estatuko Segurtasun Dibisioa (NSD)
* Zerga Dibisioa

### Agentziak

* Alkohol, Tabako, Arma eta Lehergailu Bulegoa (BAFTE)
* Drogen Aurkako Taldea (DEA)
* Ikerketa Bulego Federala (FBI)
* Kartzela Bulego Federala (BOP)
* Estatu Batuetako Marshal Zerbitzuak (USMS)

### Bulegoak

* Bulego Exekutiboa Immigraziorako (EOIR)
* Bulego Exekutiboa Fiskaltzarako (EOUSA)
* Bulego Exekutiboa AEBen Konpetentzirako (EOUST)
* Ikuskapen Orokorko Bulegoa (OIG)
* Inteligentzia Politikarako Bulego (OIPR)
* Justizia Programetarako Bulegoa (OJP)
** Laguntza Judizialeko Bulegoa
** Justizia Estatistikarako Bulegoa
** Justizia Institutu Nazionala
** Gazteen Delitugintzarako Prebentziorako Bulegoa
** Hilketen Kaltetuentzako Bulegoa
* Lege Politikarako Bulegoa
* Erantzukizun Profesionalerako Bulegoa

## Ikus, gainera

* Ameriketako Estatu Batuetako Gorte Gorena

## Kanpo estekak

* Justizia Sailaren webgune ofiziala (Ingelesez) (Gaztelaniaz)
* Datuak: Q1553390
* Multimedia: United States Department of Justice / Q1553390
# Ameriketako Estatu Batuetako Kongresuaren Liburutegia

Ameriketako Estatu Batuetako Kongresuaren Liburutegia edota Kongresuaren Liburutegia (ingelesez: Library of Congress) Estatu Batuetako hiriburua den Washington Hirian kokatzen den liburutegi bat da.

## Edukia

Bertan dauden 138 milioi agiri baino gehiagok mundu osoko liburutegi handienetako batean bilakatzen dute. Berez liburutegi hau honako hiru eraikinetan banatuta dago: Thomas Jefferson eraikina, John Adams eraikina eta James Madison eraikina. Kongresuaren Liburutegiko bildumak 470 hizkuntza ezberdinetan idatzitako 30 milioi liburu ditu, 61 milioi eskuizkribu baino gehiago eta liburu arraro eta baliotsuez osatutako bilduma handiena ere bai, azken honen barnean egoera onean eta gaur egun arte iritsi zaizkigun Gutenbergen Bibliaren azken lau kopiak daude, bai eta Estatu Batuetako Independentzia Aldarrikapenaren zirriborro bat ere.
Bestalde, Estatu Batuetako gobernuaren milioi bat argitalpen baino gehiago gordetzen ditu, azken hiru mendeetako munduko alde ezberdinetako egunkarien milioi bat zenbaki baino gehiago, 500.000 mikrofilm erroilo, 6.000 komiki zenbaki, mundu osoko lege agiri bilduma handiena, filmak, 5 milioi mapa inguru, musikalanen partiturak, 2,7 milioi soinu grabaketa, 13,7 milioi irudi eta argazki kopiak. Adibidez, bertan dagoen agiri zaharrena K. a. 2040. urteko harrizko taulatxo bat da. Gainera, artelan, arkitektura marrazki eta irudiak nahiz Stradivarius Betts eta Stradivarius Cassavettiren musika tresna baliotsuak ere barne hartzen ditu.

## Iruditegia

* Liburutegiaren ikurra
* Thomas Jefferson eraikineko irakurgela
* James Madison eraikina
* Sarbideko Areto Handia

## Kanpo loturak

* Ameriketako Estatu Batuetako Kongresuko Liburutegiaren webgune ofiziala (Ingelesez)
* Kongresuko Liburutegiaren historia (Ingelesez)
* Datuak: Q131454
* Multimedia: Library of Congress / Q131454
# Ameriketako Estatu Batuetako Kapitolioa

Ameriketako Estatu Batuetako Kapitolioa Washington Hirian dagoen eta Ameriketako Estatu Batuetako Kongresuaren bi ganberak kokatzen diren eraikina da. Lehenbiziko eraikuntza lanak 1793ko irailaren 18an hasi ziren. Gaur egun hiri honetako turismo gune garrantzitsuenetako bat da.
Hasierako eraikinaren diseinatzailea William Thornton izan zen; gerora Benjamin Henry Latrobe eta Charles Bulfinch arkitektoek eraldatu zuten. Thomas U. Walter eta August Schoenbornek gaur egungo domoa eta Senatuaren hegala diseinatu zuten. Kapitolioak bere erdigunean kupula handi bat eta albo banatara bi eraikin atxikiak ditu. Iparraldeko hegalean Ameriketako Estatu Batuetako Senatua dago, aldiz hegoaldeko hegalean Ameriketako Estatu Batuetako Ordezkarien Etxea dago. Goiko solairuetan bisitariek legebiltzar horien ekitaldi jakin batzuk ikusteko egokituak dauden aretoak kokatzen dira. Estatubatuar arkitektura neoklasikoaren adibide garbia da.

## Iruditegia

* Kapitolioko multzoa eta lursailen mapa
* Kupula
* Bisitariak
* Urrutiko ikuspegia

## Kanpo estekak

* Kapitolioko bisitarien webgunea (Ingelesez)
* Datuak: Q54109
* Multimedia: United States Capitol / Q54109
# Ameriketako Estatu Batuetako Kongresua

Ameriketako Estatu Batuetako Kongresua, (ingelesez United States Congress), Ameriketako Estatu Batuetako botere legegilearen gordetzailea da. Bi ganberako erakundea da eta Senatuak eta Ordezkarien Etxeak osatzen dute.
Bi ganberako Washington Hiriko Kapitolioan biltzen dira.
Senatuan estatu bakoitzeko 2 senatariek osatzen dute, guztira 100 senatari osatuz. Ordezkarien Ganberako ordezkariak, estatuaren biztanleriaren arabera hautatzen dira. Guztira 435 ordezkari ezartzen ditu legeak. Bi ganberetako kideak itzuli bakarreko bozketaz (first-past-the-post) hautatzen dira estatu bakoitzean, Luisiana eta Washingtonen izan ezik, non bertan bi itzuli egiten diren (runoff).

## Ikus, gainera

* Ameriketako Estatu Batuetako Senatua
* Ameriketako Estatu Batuetako Ordezkarien Etxea

## Kanpo estekak

* Ordezkarien Etxearen webgune ofiziala (Ingelesez)
* Senatuaren webgune ofiziala (Ingelesez)
* Datuak: Q11268
* Multimedia: United States Congress / Q11268
# Anne Marie Pohtamo

Anne Marie Pohtamo, ezaguna Anne Pohtamo edo Anne Pohtamo-Hietanen izenez (Helsinki, Finlandia, 1955eko abuztuaren 15a) Finlandiako edertasun erregina, modeloa eta aktorea da. 1975ean Finlandian Miss Unibertsoren koroa lortu zuen bigarren emakumea izan zen.

## Biografia

Anne Marie Pohtamo, errusiar jatorriko familia bateloa da.

### Miss Unibertso

Pohtamok Miss Unibertsoren koroa irabazi zuen 1975ean El Salvadorren egindako edertasun-lehiaketan. Ezohiko koroatzea izan zuen. 1972ko Miss Unibertsok Kerry Anne Wells australiarrak koroatu zuen, bere aurrekoa, Amparo Muñoz espainiarrak uko egin baitzion koroari sei hilabeteko erregealdiaren ondoren, Japoniara bidaiatzeari uko egin zionean. Miss Unisertsoren titulua lortu zuen bigarren finlandiarra izan zen, Armi Kuusela baino 23 urte geroago, 1952. urtean irabazi baitzuen. Pohtamok, gero, modelo-karrera bat eta zineman jarraitu zuen, eta Anne Pohtamo edo Anne Pohtamo-Hietanen gisa akreditatu zuten.

## Filma hautatuak

Besteak beste, lan hauexetan hartu du parte:
* Lobos humanos (Giza otsoak) (1981)
* Tuntematon ystävä (1978)
* Kymppitonni (1985).

## Bizitza pribatua

1980an ezkondu zen Arto Hietanenekin, eta lau seme-alaba ditu.*

## Erreferentziak

* 1 2 (Ingelesez) «Anne Marie Pohtamo | Actress» IMDb (Noiz kontsultatua: 2024-04-19).
* ↑ (Gaztelaniaz) «Conoce a Anne Marie Pohtamo, Miss Universo 1975» TELEMUNDO.com 2014-11-17 (Noiz kontsultatua: 2024-04-19).
* ↑ Amparo Muñoz muere a los 56 años. 28 de agosto de 2014.

## Kanpo estekak

* Miss Unibertso koroatu zutenekoa
* Datuak: Q2533986
| Aurrekoa Amparo Muñoz Espainia | Miss Unibertso 1975 | Hurrengoa Rina Mor Israel |
# Anne Nelson

Anne Nelson (1954ko azaroaren 26a) estatubatuar kazetaria, idazlea, dramagilea eta irakaslea da.

## Bizitza goiztiarra eta hezkuntza

Anne Nelson Fort Sill-en jaio zen, Oklahoman, 1954an, eta haurtzaroa Lincoln-en eman zuen, Nebraskan. 1976an graduatu zen Yaleko Unibertsitatean.

## Ibilbidea

1980tik 1983ra, Nelson gerrako korrespontsal izan zen El Salvadorren eta Guatemalan.
1989an, Livingston Saria eman zioten Nazioarteko Erreportajeen bikaintasunagatik Mother Jones- en " "In the Grotto of the Pink Sisters" (Ahizpa larrosaren koban) lanagatik.
2005ean, Guggenheim beka bat jaso zuen Ez fikzioan eta Alemaniako eta Ekialdeko Europar Historian, Orkestra Gorriaren libururako egindako ikerketagatik.
Nelsonek Columbiako Unibertsitateko Nazioarteko Gaien eta Gai Publikoen Eskolan irakasten du.
Nelson-en 2019ko liburua (Shadow Network: Media, Money and the Secret Hub of the Radical Right) taldeen eragin politikoaz arduratzen da, Politika Nazionalerako Kontseiluaren eskuinaldea barne.
2024an Oklahomako Kazetaritzaren Ospearen Aretoan izendatu zuten.

## Bizitza pertsonala

Nelson George Black kazetari eta idazlearekin ezkonduta dago. Elkarrekin bi seme-alaba dituzte.

## Bibliografia

* Hilketa bi banderaren azpian: Estatu Batuak, Puerto Rico eta Cerro Maravilla Cover-up; New York: Ticknor & Fields, 1986. ISBN 9780899193717
* Mutilak: A Play. New York: Random House, 2002. ISBN 9780812967296
* Orkestra Gorria: Berlingo metroaren historia eta Hitlerri aurre egin zioten lagunen zirkulua. New York: Random House, 2009. ISBN 9781400060009
* Suzanne's Children New York: Simon & Schuster, 2017. ISBN 9781501105333
* Shadow Network: Media, Money, and the Secret Hub of the Radical Right, New York: Bloomsbury Publishing, 2019. ISBN 9781635573190

## Erreferentziak

* ↑ «Anne Nelson» Simon & Schuster.
* ↑ Anne Nelson-Black papers. Yale University.
* ↑ An Interview with Anne Nelson, Playwright & Screenwriter of The Guys. 10 February 2016.
* ↑ «Anne Nelson - Penguin Random House» www.penguinrandomhouse.com.
* ↑ Anne Nelson. John Simon Guggenheim Memorial Foundation.
* ↑ «Anne Nelson - Penguin Random House» www.penguinrandomhouse.com.
* ↑ Stern, Scott W.. (2020-02-19). «How Powerful Is This Right-Wing Shadow Network?» The New Republic ISSN 0028-6583..
* ↑ (Ingelesez) «Oklahoma Journalism Hall of Fame to add 12 members, including 3 with ties to The Oklahoman» The Oklahoman.
* ↑ https://pulitzercenter.org/people/george-black

## Kanpo estekak

* Datuak: Q55113433
* Multimedia: Anne Nelson / Q55113433
# Anne Marie Palli

Anne Marie Palli (Ziburu, 1955eko apirilaren 18a) lapurtar golfaria da, 1979tik 2003raino LPGA Tourrean aritu zena. Scottsdalen bizi da.

## Palmaresa
### LPGA Tour (2)

| Zbk. | Data | Txapelketa | Emaitza | Aldea | Txapeldunordea |
| 1 | 1983-3-6 | Samaritan Turquoise Classic | –14 (68-69-68=205) | 7 kolpe | Lynn Adams |
| 2 | 1992-6-14 | ShopRite LPGA Classic | –6 (69-69-69=207) | Playoff | Laura Davies |

### Besteak (1)

* 1982 Dodger Pines Ladies Classic

## Erreferentziak

* ↑ LPGA All-Time Winners List
* Datuak: Q4768608
# Anne Marie Braafheid

Anne Marie Braafheid (Paramaribo, Surinam, 1947ko abenduaren 7a) surimandar hezitzaile ohia, aktorea eta modeloa da. Miss Unibertso 1968 lehiaketan emakume beltz bat finalista izatera heldu zen. Bere herrialdeko lehen ordezkaria eta bakarra izan da.

## Biografia

1947an jaio zen Surinamgo Paramaribo herrian. Gurasoak surinamdarrak ziren. Hiru urte zituela, Curazaora joan zen bizitzera. 5 neba-ahizpa ditu eta Maria Immaculata Lyceumeko ikaslea izan zen. Eskolako irakasle izateko ikasketak amaitu ondoren, 1966an ekin zion Helfrichschoolen ibilbideari. Braafheid txikitatik egon zen aktibo antzerkian, eta modelajea, dantza eta baleta atsegin zituen, batez ere jazz baleta.
1970eko hamarkada hasitakoan, 1975era arte Milanen hasi zen lanean, moda-etxe batzuetarako modelo gisa. Paper bat izan zuen Italiako telebistako serie batean.Aktore gisa, 1969an telebista italiarreko Giocando a golf una mattina Jugando al golf una mañana (Golfean goiz batean jolasten) telesaileko protagonista izan zen eta 1970ean Le tue mani sula mio corpo (Zure eskuak nire gorputzean) filma(.
70eko hamarkadan ezkondu zen, alaba bat du eta Curazaon bizi da.

## Edertasun-lehiaketak
### Miss Curazao 1968

1968ko uztailean, Miss Curazao 1968 titulua irabazi zuen.

### Miss Unibertso finalista 1968an

1968ko uztailaren 18an Curazao ordezkatu zuen 17. Miss Unibertsoa edizioan, Miami Beachen, Floridan, Ameriketako Estatu Batuetan. Lehen finalista izendatu zuten, eta erreginaordea izan zen lehen emakume beltza izan zen.

## Erreferentziak

* 1 2 Annemarie Braafheid: Werk voor iedereen, lat moet toch mogelijk zijn. 1968-07-03.
* 1 2 «Annemarie Braafheid» TheaterEncyclopedie 2022-12-14.
* 1 2 Miss Curacao 1968 Anne Marie Braafheid. .

## Kanpo estekak

* Datuak: Q3617951
# Anne Murray

Morna Anne Murray, ezagunagoa Anne Murray izenaz, (Springhill, Eskozia Berria, Kanada, 1945eko ekainaren 20a) kanadar abeslaria da.

## Diskografia
### Estudioko diskoak

* What About Me (1968, Arc Records)
* This Way Is My Way (1969, Capitol Records)
* Honey, Wheat and Laughter (1970, Capitol Records)
* Straight, Clean and Simple (1971, Capitol Records)
* Talk It Over in the Morning (1971, Capitol Records)
* Anne Murray / Glen Campbell (1971, Capitol Records)
* Annie (1972, Capitol Records)
* Danny's Song (1973, Capitol Records)
* Love Song (1974, Capitol Records)
* Highly Prized Possession (1974, Capitol Records)
* Together (1975, Capitol Records)
* Keeping in Touch (1976, Capitol Records)
* There's a Hippo in My Tub (1977, Capitol Records)
* Let's Keep It That Way (1978, Capitol Records)
* New Kind of Feeling (1979, Capitol Records)
* I'll Always Love You (1979, Capitol Records)
* Somebody's Waiting (1980, Capitol Records)
* Where Do You Go When You Dream (1981, Capitol Records)
* The Hottest Night of the Year (1982, Capitol Records)
* A Little Good News (1983, Capitol Records)
* Heart over Mind (1984, Capitol Records)
* Something to Talk About (1986, Capitol Records)
* Harmony (1987, Capitol Records)
* As I Am (1988, Capitol Records)
* You Will (1990, Capitol Records)
* Yes I Do (1991, Liberty Records)
* Croonin' (1993, Capitol Records/SBK)
* Anne Murray (1996, Capitol Records/SBK)
* What a Wonderful World (1999, Straightway Records/EMI)
* Country Croonin' (2002, Straightway Records/EMI)
* I'll Be Seeing You (2004, Straightway Records/EMI)
* Duets: Friends & Legends (2007, Manhattan Records/EMI)
* Datuak: Q236543
* Multimedia: Anne Murray / Q236543
# Arly ibaia

Arly Frantziako ibai bat da, Isère ibaiaren adarra.

## Luzera eta arroa

Ibaia 38 kilometro luze du eta arroak, 671 kilometro karratuko azalera hartzen du. Arro guztia, Rodano-Alpeak eskualdean dago, Savoia eta Savoia Garaia departamentuetan, zehazki. Isère ibaiarekin bat egiten du Albertvillen. Ibai honen igaroaldian, daude Arlyko arroilak. Bisitatu daitezke, handik gertu, RN 212 errepidea igarotzen baita.

## Igarotzen dituen herriak

* Mégève
* Praz-sur-Arly
* Flumet
* Saint-Nicolas-la-Chapelle
* Crest-Voland
* Héry-sur-Ugine
* Cohennoz
* Ugine
* Marthod
* Albertville

## Ikus, gainera

Rodano-Alpeak

## Kanpo estekak

* Datuak: Q675995
* Multimedia: Arly / Q675995
# Arma (Kansas)

Arma Kansasko hiri bat da. Crawford konderrian kokatua dago. 2010ean 1.481 biztanle zituen, 2,90 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q2276099
# Arluzea-Markiz

Arluzea-Markiz Araban 1961ean sortu eta 1976an desagertu zen udalerria izan zen.
Arluzea eta Markiz udalerriak batuta sortu zen baina urte eskas batzuk pasatu ostean Bernedok erantsi zuen. Orduan 300 bat biztanle zuen baina harrezkero populazioa gutxituz joan da.
Izen bereko bi herriez gain, Berrozi, Izartza, Okina eta Urarte (laurak Arluzea udalerri zaharrekoak) ere udalerri horren barruan egon ziren. Herriburua Markizen ezarri zuten.

## Kanpo estekak

* Datuak: Q8204534
# ArmaLite AR-15

ArmaLite AR-15, AEBetako ArmaLite enpresak ekoitzitako eraso fusil modelo bat da. 5,56×45mm kartutxoak erabiltzen ditu. 1956an Eugene Stoner arma diseinatzaileak diseinatu zuen, aurreko Armalite AR-10 fusilean oinarrituz.
1960ko hamarkadan Ameriketako Estatu Batuetako Armada eta Indar Bereziak asko erabili zuten fusila izan zen, bereziki Vietnamgo Gerran.
Ondoren, ArmaLite AR-18 modeloak ordezkatu zuen.

## Kanpo estekak

* Datuak: Q1073847
* Multimedia: AR-15 / Q1073847
# ArmaLite AR-18

ArmaLite AR-18, AEBetako Armalite armagintza enpresak ekoiztutako eraso fusil modelo bat da. Enpresa berdineko ArmaLite AR-15 modeloa ordezkatu eta M-16 eraso fusilarekin lehiatzeko helburuz diseinatua izan zen. Ameriketako Estatu Batuetako Armadak AR-18 eta M-16 modeloak hautatu zituen, halere AR-18 modeloa ez zuen inoiz estatu jakin baten armada bateko fusil estandarra bezala erabili izan. Japonia eta Erresuma Batuan ere lizentziapean ekoitzia izan zen.
Ipar Irlandako gatazkan, Behin-behineko IRAren fusil erabili eta estimatuena izan zen, horregatik Ipar Irlandan Armalite AR-18 fusilak "Alargungilea" ezizena jaso zuen.

## Ikus gainera

* Armalite and ballot box strategy
* Little Armalite

## Kanpo estekak

* Datuak: Q676855
* Multimedia: ArmaLite AR-18 / Q676855
# Arma-plaza

Arma-plaza edo place d'armes bat tropak bil daitezkeen gotorleku bateko edozein leku da. Terminoak esanahi ezberdin anitz ditu, baina, oro har, soldatuentzako biltze-puntu gisa diseinatutako estalketa-eremu zabalari dagokio, bai edo gotorleku baten erdian dagoen plaza bati.
Bi arma-plaza mota daude:
* Kanporanzko arma-plaza: gotorlekuaren forma poligonaletik kanpo ateratzen dena;
* Barruranzko arma-plaza: gotorlekuaren forma poligonaletik kanpo ateratzen ez dena.

## Erreferentziak

* ↑ Fundazioa, Elhuyar. «plaza» Elhuyar Hiztegia (Noiz kontsultatua: 2023-06-26).
* ↑ (Ingelesez) James, Charles. (1802). A New and Enlarged Military Dictionary, Or, Alphabetical Explanation of Technical Terms: Containing, Among Other Matter, a Succinct Account of the Different Systems of Fortification, Tactics, &c. Also the Various French Phrases and Words .... T. Egerton at the Military Library (Noiz kontsultatua: 2023-06-26).
* ↑ Spiteri, Stephen C.. (2010). «Illustrated Glossary of Terms used in Military Architecture» ARX Supplement (MilitaryArchitecture.com): 646..

## Kanpo estekak

* Datuak: Q2538929
* Multimedia: Places-of-arms / Q2538929
# Andere Basterra

Andere Basterra Aspe (Zalla, 2000ko urriaren 5a) bizkaitar txirrindularia da. 2019az geroztik Sopela Women's Team bizkaitar txirrindularitza taldean dabil.

## Taldeak

* Sopela Women's Team (2019-gaur egun)

## Erreferentziak

* ↑ Arratibel Gascon, Ainara. (2019-05-24). «Animatzetik dortsala jartzera» Berria (Noiz kontsultatua: 2020-05-19).
* Datuak: Q60378617